ปัญหา: เรื่องเดิม พบร้านขายปลาหมึกย่าง ทำการย่างปลาหมึกขาย โดยใช้เตาถ่าน ทำให้มีกลิ่นและควันเข้าไปในบริเวณบ้านเรือนโดยรอบ รบกวนการใช้ชีวิตประจำวันและทำให้เสียสุขภาพ เคยมีประชาชนแจ้งแล้วทางร้านขายปลาหมึกย่างแจ้งว่ายินดีเปลี่ยนเป็นเตาย่างไร้ควันและมีเครื่องดูดควัน แต่ทุกวันนี้ร้านดังกล่าวก็ยังทำเช่นเดิม เริ่มขายตั้งแต่เวลา 10:00-19:30 น. อ้างอิงเลขที่รับแจ้ง EW6KL9 เจ้าหน้าที่ตอบกลับมาเมื่อวันที่ 29 มี.ค. 67 แจ้งว่า ฝ่ายเทศกิจสำนักงานเขตพระนคร ได้ทำหนังสือเชิญพบร้านค้าดังกล่าวที่ ฝ่ายเทศกิจสำนักงานเขตพระนคร เพื่อดำเนินคดีตามอำนาจหน้าที่ต่อไป 

ปัจจุบันประชาชนแจ้งว่า ปัญหายังไม่ได้รับการแก้ไข ยังพบเห็นการกระทำดังกล่าว เคยมีเจ้าหน้าที่มาตรวจสอบ พร้อมให้คำแนะนำโดยการติดปล่องควัน แต่ไม่ปฏิบัติตามคำแนะนำ ฝ่าฝืนคำสั่งเจ้าหน้าที่สิ่งแวดล้อมและเจ้าหน้าที่เทศกิจ  เจ้าของร้านดังกล่าว ได้ให้การเท็จมาโดยตลอดว่าหลังจากวันที่ 10 มีนาคม ที่ผ่านมา ไม่ได้ทำการย่างปลาหมึกขายแล้วทั้งที่ยังขายอยู่เช่นเดิม
ถนน: ดินสอ
จุดสังเกต: ร้านดังกล่าวอยู่ตรงข้ามกับศาลาว่าการกรุงเทพมหานคร เป็นรถเข็นอยู่ข้างๆ กับร้านมนต์นมสด
เขต: พระนคร
#1555